
69-toji kuopa (Worcester, Mass.) 


VW Mass., M. S. 69 kp. 
įsteigta Vasario 14, 1928, po dvie- 
jų metų nuo suorganizavimo naujos Auš- 
ros Vartų parapijos, a. a. kun. J. Čap- 
likui sukvietus parapijos moteris į susi- 
rinkimą. Išsyk įsirašė 16 narių. Iš tų 10 
narių jau priklausė prie M. Sąjungos 
(5 kuopai) ir ten seniai darbavosi. Pir- 
mutinėn valdybon išrinkta: pirm. Teklė 
Mažeikienė, vice pirm. Anelė Mitrikienė, 
fin. rašt. Viktorija Shea, nut. rašt. Ma- 
rijona Juškienė, ižd. Viktorija Putelienė, 
iždo globėjos Marijona Svetojienė ir Ur- 
šulė Žukauskienė. 

Pirmais metais Motinos Dieną atvai- 
dinta “* Motinos meilė?''. Rudenį veikalas 
pakartotas. Pradedant antrus metus na- 
rių buvo jau 27. Nusitarta, narei susir- 
gus, už jos sveikatą uždegt žvakutės. Vi- 
sos narės dėjo po 25c į žvakučių fondą. 

Vasario 7 d., 1929, mirė kp. organi- 
zatorius kun. J. Čaplikas. Kuopa užpra- 
še šv. Mišias ir su kitomis dr-jomis da- 
lyvavo laidotuvėse. 


Liepos 1929 m. paskirtas klebonu jau 
žinomas kun. K. A. Vasys, daug pasi- 
darbavęs Moterų Sąjungai ir sutvėręs 
keletą kuopų. 

Liepos 3, 1930 m., mirė kuopos vice 
pirm. Anelė Mitrikienė. Velionė buvo il- 
gametė narė (į 5-tąją kuopą įsirašė 1915 
m.) ir viena žymiausių darbuotojų. Už 
jos sielą kuopa užprašė šv. Mišias. 

1931 m. įsirašė didesnis narių skaičius. 
Dabar kasmet po vajaus surengiama va- 
karēlis naujoms narėms priimti į kuopą. 


19383 m. valdyba išrinkta toji pati. 

Amerikoj gimusių narių turime 5, 0 
Lietuvoj 28. Profesionalių vieną dr, Su- 
zana Slakis. 

Viso parengimų turėjo 35. Per 10 me- 
tų pajamų buvo $831.30. Parapijai au- 
kota $150.00. Seimams $80.00. L. K. Mo- 
terų Draugijai Lietuvoj $108.00. Šv. Ka. 
zimiero akademijai $75.00. M. S. Chica- 
gos apskričiai $11.00. 

Centrui mokesčių pasiųsta $1,500.00 
Iš Centro pašelpos gauta $168.00. 

1932 m. įsigyta ženkleliai — medali- 
kėlis Dievo Motinos Nuolatinės Pa- 


gelbos ant šviesiai mėlyno kaspinėlio. 
Ženkleliai papuošia nares einant ““in 
corpore” prie šv. Komunijos ir kituose 
svarbiuose reikaluose. Mirus narei kas- 
pinėlis bus pamainytas į juodą spalvą 
gedulai pareikšti. Bet, lai Aukščiausias 
laimina 69 kp., kad ir toliau, per ilgus 
metus, nereiktų juodo kaspinėlio, 

Kuopa yra sušelpus nares varguose, 
apmokėjus jų mokesčius, kad nenustotų 
teisės prie gavimo pašelpos. 

Per 10 metų kuopa yra paaukojus Auš- 
ros Vartų parapijai virš $500.00. Be to, 
atskirai narės yra prisidėjusios aukomis 
parapijos fTeruose, piknikuose. Statant 
kleboniją aukota $25.00. Bažnyčioj įtai- 
syta keletas liktorių. 

Daug pasidarbuota Marijonų kolegijai 
rengiant metinius išvažiavimus (Lietuvių 
Dienas) ir $10.00 pinigais aukota iš kp. 
iždo. 

Kasmet užprašomos šv. Mišios Moti- 
nų Dieną ir visos narēs sykiu eina prie 
šv. Komunijos. Pastaraisiais keturiais 
metais po Mišių sueinama į salę bend- 
riems pusryčiams per kuriuos patarnau- 
ja Sodalicijos narēs, kurioms ir sąjun- 
gietēs tuo pačiu atsidēkoja. 

Kol neturėjome salės iki 1937 m. šios 
narės yra užleidusios savo namus kuo- 
pos vakarams: A, Mitrikienė, V. Shea, 
V. Spirkevičienė, Z. Žemaitaitienė, 0. 
Mikolaitienė, M. Cenikienė, A. Zaeder ir 
A. Ališauskienė, už ką kuopa joms bega- 
lo dėkinga. 

Kuopa yra priėmus porą Mass., Mai- 
ne ir New Hampshire apskrities suva- 
žiavimų ir po posėdžio delegates pavai- 
šinus, 

Dvasiškiams, kurie išvyko kitur dar- 
buotis yra įteikus dovanų už darbavimąsi 
mūsų tarpe. Šiais metais klebonui kun. 
Vasiui minint 25 metų kunigystės jubi- 
liejų kuopa įteikė dovanų. 

Yra surengus keturias ‘‘surprise par- 
ties''. Dvi surengtos pirm. T. Mažeikie- 
nei (pirmą sykį įteikta graži lempa, ant- 
ra sykį piniginė dovana). T. Mažeikie- 


